ນາຍົກຣັຖມຸນຕຣີ ທີ່ໄດ້ຮັບເລືອກໃໝ່ຂອງຍີ່ປຸ່ນ ເລີ້ມແຕ່ງຕັ້ງ ຄະນະຣັຖບານຂອງທ່ານ
ຂ່າວສຳຄັນອື່ນໆ: ທາຍາດທາງການເມືອງ ຮາໂຕຢາມະ ໄດ້ຮັບການແຕ່ງຕັ້ງ ເປັນນາຍົກຣັຖມຸນຕຣີ ຄົນໃໝ່ຂອງຍີ່ປຸ່ນ; ອອສເຕຣເລັຽຢຶດເຮືອ ທີ່ສົງສັຍວ່າ ບັນທຸກພ
ສະພາແຫ່ງຊາດຂອງຍີ່ປຸ່ນໄດ້ເລືອກເອົາ ອະດີດຜູ້ນຳ ພັກຝ່າຍຄ້ານ ທ່ານ YUKIO HA TOYAMAເຂົ້າຮັບຕຳແໜ່ງ ເປັນນາຍົກຣັຖມຸນ ຕຣີຄົນໃໝ່ ຂອງປະເທດ ການໄດ້ຮັບໄຊຊະນະຢ່າງຖ້ວມລົ້ນໃນການເລືອກຕັ້ງເມື່ອເດືອນແລ້ວນີ້ ພັກປະຊາທິປະໄຕແຫ່ງຍີປຸ່ນຂອງທ່ານ HATO YAMA ໄດ້ຊະນະບ່ອນນັ່ງ 308 ບ່ອນຂອງຈຳ ນວນທັງໝົດ480 ບ່ອນ ໃນສະພາຕ່ຳຂອງຍີ່ ປຸ່ນ ເຮັດໃຫ້ການປົກຄອງປະເທດ ມາເປັນເວ ລາດົນກວ່າ50 ປີ ຂອງພັກເສຣີປະຊາທິປັດ ທີ່ນິຍົມ ແນວທາງເດີມນັ້ນ ສິ້ນສຸດລົງ ໃນວັນພຸດມື້ນີ້ ສະພາຕ່ຳຂອງຍີ່ປຸ່ນ ໄດ້ເປີດກອງປະຊຸມ ນັດພິເສດຂຶ້ນເພື່ອເລືອກເອົາ ທ່ານ HATOYAMA ເຂົ້າຮັບຕຳແໜ່ງ ຢ່າງເປັນທາງການຊຶ່ງທ່ານໄດ້ໃຫ້ ຄຳໝັ້ນສັນຍາວ່າ ຈະຕັດການໃຊ້ຈ່າຍ ຢ່າງຟູມເຟືອຍ ຂອງຣັຖບານລົງແລະເຮັດໃຫ້ ເສຖກິດຍີ່ປຸ່ນ ທີ່ໃຫຍ່ເປັນອັນດັບ 2 ຂອງໂລກນັ້ນເຕີບໃຫຍ່ຂຍາຍໂຕຄືນອີກ ທ່ານໄດ້ເລີ້ມ ແຕ່ງຕັ້ງຄະນະ ຣັຖບານຂອງທ່ານ ໃນທັນທີໂດຍໄດ້ເລືອກເອົາ ສະມາຊິກ ສະພາອະວຸໂສ ທ່ານ HIROSHI FUJIIເປັນຣັຖມຸນຕຣີການເງິນ ແລະຜູ້ນຳຂອງພັກ ອີກຄົນນຶ່ງ ຄືທ່ານ KATSUYA OKADAເປັນຣັຖມຸນຕຣີ ການຕ່າງປະເທດ ລາຍງານຂ່າວກ່າວວ່ານາຍົກຣັຖມຸນຕຣີຄົນໃໝ່ ຂອງຍີ່ປຸ່ນ ທ່ານ YUKIO HATOYAMA ວັຍ 62 ປີອາດ ໄດ້ຮັບເລືອກ ໃຫ້ເຂົ້າຮັບຕຳແໜ່ງຍ້ອນທ່ານ ໃຫ້ຄຳໝັ້ນສັນຍາວ່າຈະທຳການປ່ຽນແປງ ຢ່າງໃຫຍ່ຫລວງ ແຕ່ໃນດ້ານປະວັດສ່ວນ ໂຕຂອງທ່ານແລ້ວແມ່ນບໍ່ມີຫຍັງ ແຕກຕ່າງ ໄປຈາກ ນາຍົກຣັຖມຸນຕຣີ ຄົນອື່ນຂອງຍີ່ປຸ່ນ ດັ່ງດຽວກັນກັບຄົນອື່ນໆ ທ່ານ HATOYAMA ເປັນທາຍາດ ຂອງວົງຕະກຸນທີ່ ມີອິດທິພົນ ທາງດ້ານການເມືອງ ແລະມາຈາກຄອບຄົວ ທີ່ຮັ່ງມີຂອງຍີ່ປຸ່ນ ທ່ານເປັນສະມາຊິກ ສະພາແຫ່ງຊາດ ທີ່ຮັ່ງມີທີ່ສຸດຄົນນຶ່ງ ແລະພໍ່ເຖົ້າຂອງທ່ານຄືອະດີດນາຍົກຣັຖມຸນຕຣີ ICHIRO HATOYAMA ຮອດໄດ້ຊ່ອຍສ້າງຕັ້ງພັກເສຣີປະຊາທິປັດ ທີ່ມີອິດທິພົນ ທີ່ທ່ານ HATOYAMA ໄດ້ເອົາຊະນະຊຶ່ງໄດ້ປົກຄອງຍີ່ປຸ່ນມາ ເກືອບຢ່າງຕໍ່ເນື່ອງ ນັບແຕ່ໄດ້ມີການສ້າງຕັ້ງຂຶ້ນມາໃນປີ 1955 ຄອບຄົວຂອງທ່ານ ໄດ້ມີການພົວພັນ ຢ່າງເລິກເຊິ່ງ ກັບການເມືອງ ບິດາຂອງທ່ານ ເປັນນາຍົກຣັຖມຸນຕຣີ ການຕ່າງປະເທດ ໃນຊຸມປີ 1970 ແລະອ້າຍຂອງທ່ານກໍໄດ້ເປັນຣັຖມຸນຕຣີ ໃນຣັຖບານ ທີ່ຫາກໍພົ້ນ ຈາກຕຳແໜ່ງ ຂອງທ່ານ TARO ASO ເຈົ້າໜ້າທີ່ອອສເຕຣເລັຽ ກ່າວວ່າ ຕົນໄດ້ຢຸດເຮືອລຳນຶ່ງ ທີ່ບັນທຸກພວກທີ່ສົງສັຍວ່າ ເປັນພວກຢາກລີ້ພັຍ ເກືອບ 60 ຄົນ ຢູ່ນອກແຄມ ຝັ່ງທະເລທາງກ້ຳຕາເວັນຕົກ ສຽງເໜືອຂອງຕົນ ເຈົ້າໜ້າທີ່ກ່າວວ່າ ເຮືອລາຕເວນຂອງກອງທັບ ເຮືອລຳນຶ່ງ ໄດ້ຢຸດເຮືອລຳດັ່ງກ່າວ ໃນຕອນເຊົ້າ ວານນີ້ແລະສົ່ງເຂົາເຈົ້າ ໄປຍັງສູນກາງ ຈັດ ການກ່ຽວກັບຄົນ ເຂົ້າເມືອງ ທີ່ມີການຍາມຮັກສາຄວາມປອດພັຍ ຢ່າງເຄັ່ງຄັດ ທີ່ເກາະຄຣິສຕ໌ມາສ ໃນໄລຍະ ນຶ່ງສັບປະດາກ່ວາໆເຈົ້າໜ້າທີ່ອອສເຕຣເລັຽ ໄດ້ຈັບພວກທີ່ ປາກົດວ່າ ເປັນຄົນລັກລອບເຂົ້າເມືອງຜິດກົດໝາຍ ໄດ້ເຖິງ 200 ກວ່າຄົນ ຢູ່ນອກແຄມຝັ່ງທະເລທາງກ້ຳຕາເວັນຕົກ ສຽງເໜືອຂອງປະເທດ ປະເທດອອສເຕຣເລັຽໄດ້ຕົກເປັນຈຸດໝາຍປາຍທາງ ມາເປັນເວລາດົນນານແລ້ວ ຂອງພວກອົພຍົບ ຈາກປະເທດທີ່ທຸກຍາກ ຊຶ່ງສ່ວນໃຫຍ່ແລ້ວ ມັກເປັນປະເທດ ທີ່ໄດ້ເກີດສົງຄາມໂດຍເຂົາເຈົ້າຫວັງວ່າ ຈະໄດ້ໄປເລີ້ມ ຊີວິດໃໝ່ທີ່ນັ້ນ ພວກຢາກຂໍລີ້ພັຍຈຳນວນນຶ່ງ ແມ່ນມາຈາກ ອັຟການິສຖານ ອີຣ່ານ ແລະ ສຣີລັງກາ ກອງທັບສະຫະຣັດກ່າວວ່າທະຫານອີ ຣັກ ແລະສະຫະຣັດ ໄດ້ຈັບພວກຫົວຮຸນແຮງ 3 ຄົນ ທີ່ສົງສັຍວ່າເປັນຜູ້ທຳການໂຈມຕີ ດ້ວຍປືນ ຄົກ ຢ່າງຮ້າຍແຮງໃສ່ ເຂດ GREEN ZONEຊຶ່ງເປັນຄຸ້ມ ໂຮງການຣັຖບານ ໃນນະຄອນຫຼວງ ແບັກແດັດ ພວກຫົວຮຸນແຮງໄດ້ຍິງປືນຄົກ 4 ລູກ ໃສ່ອາຄານຫລັງນຶ່ງ ໃນມື້ວານນີ້ ບໍ່ເທົ່າໃດ ຊົ່ວໂມງຫຼັງຈາກ ຮອງປະທານາທິບໍດີ JOSEPH BIDEN ໄດ້ເດີນທາງໄປຮອດ ນະຄອນຫລວງແບັກແດັດເພື່ອພົບປະ ກັບເຈົ້າໜ້າທີ່ ທະຫານສະຫະຣັດ ແລະອີຣັກ ຕຳຣວດອີຣັກເວົ້າວ່າລູກປືນຄົກລູກນຶ່ງ ໄປບໍ່ຮອດເປົ້າໝາຍ ຈຶ່ງຕົກໃສ່ຄຸ້ມ ຕຶກຫໍພັກທີ່ຕັ້ງຢູ່ໃກ້ຄຽງ ເຮັດໃຫ້ພົລເຮືອນ 2 ຄົນເສັຽຊີວິດ ບໍ່ມີລາຍງານໃດໆກ່ຽວກັບຄວາມເສັຽຫາຍ ຫລືການບາດເຈັບລົ້ມຕາຍ ຢູ່ໃນເຂດ GREEN ZONE ກອງທັບສະຫະຣັດກ່າວວ່າ ທະຫານອີຣັກ ແລະສະຫະຣັດ ໄດ້ບຸກເຂົ້າໄປໃນບ່ອນທີ່ອາດຈະເປັນ ຖານຍິງປືນຄົກ ໂດຍໄດ້ຈັບກຸມ ຊາວອີຣັກ 3 ຄົນແລະຢຶດອຸບປະກອນ ປືນຄົກໄດ້ ໜ່ວຍຕິດຕາມຊິ້ງຊອມ ຂອງສະຫະຣັດຈຸນຶ່ງ ກ່າວວ່າກຸ່ມຫົວຮຸນແຮງອີຣັກ ໄດ້ອ້າງເອົາ ຄວາມຮັບຜິດຊອບ ໃນການໂຈມຕີດັ່ງກ່າວ ຢູ່ໃນຖແລງຂ່າວທີ່ພິມເຜີຍແຜ່ ທາງເວັບໄຊທ໌ ຂອງກຸ່ມອິສລາມ ຫົວຮຸນແຮງ ທູດພິເສດ ຂອງສະ ຫະຣັດໄດ້ສິ້ນສຸດ ການເຈຣະຈາຫາຣືໃນມື້ທີ 2 ກັບນາຍົກຣັຖມຸນຕຣີອິສຣາແອລໂດຍຍັງບໍ່ສາ ມາດ ບັນລຸການຕົກລົງ ກັບອິສຣາແອລ ກ່ຽວ ກັບການຢຸດເຊົາການຕັ້ງບ້ານໃໝ່ ໃສ່ດິນແດນ ທີ່ຊາວປາແລສໄຕນ໌ ຕ້ອງການຢາກຈະສ້າງຕັ້ງປະເທດຂອງຕົນຂຶ້ນ ທຳນຽບຂອງ ນາຍົກຣັຖ ມຸນຕຣີ BENJAMIN NETANYAHYກ່າວເຖິງການພົບປະຂອງທ່ານ ກັບທູດພິເສດ ຂອງສະຫະຣັດ ທ່ານ GEORGE MITCHELLທີ່ນະຄອນ ເຈຣູຊາແລັມ ໃນວັນພຸດມື້ນີ້ວ່າ ດຳເນີນໄປດ້ວຍດີ ແລະວ່າພວກທ່ານທັງສອງ ມີແຜນການ ທີ່ຈະພົບປະກັນອີກ ໃນມື້ວັນສຸກຈະມານີ້ ຫຼັງຈາກທ່ານMITCHELL ເດີນທາງກັບຄືນ ຈາກການໄປຢ້ຽມຢາມ ປະເທດອາຣັບ ຣັຖບານສະຫະຣັດແລະປາແລສໄຕນ໌ ໄດ້ກົດດັນໃຫ້ ອິສຣາແອລ ຢຸດເຊົາໃນການກໍ່ສ້າງທຸກຢ່າງຢູ່ໃນເຂດຝັ່ງ ຕາເວັນຕົກ ຂອງແມ່ນ້ຳຈໍແດັນ ແລະກ້ຳຕາເວັນອອກຂອງນະຄອນເຈຣູຊາແລັມ ເພື່ອຊຸກຍູ້ໃຫ້ ການເຈຣະຈາ ສັນຕິພາບ ລະຫວ່າງອິສຣາແອລກັບປາແລສໄຕນ໌ ລິເລີ້ມຄືນໃໝ່ ຣັຖມຸນຕຣີ ການຕ່າງປະເທດສະຫະ ຣັດທ່ານນາງ HILLARYCLINTON ກ່າວ ວ່າ ອີຣ່ານ ຕ້ອງໄດ້ແກ້ໄຂ ບັນຫາຄວາມວິຕົກ ກັງວົນ ກ່ຽວກັບໂຄງການນິວເຄລັຽຂອງຕົນ ໂດຍກົງເວລາອີຣ່ານ ພົບປະກັບພວກນັກການ ທູດ ຂອງ 6 ປະເທດມະຫາອຳນາດຂອງໂລກ ໃນເດືອນໜ້ານີ້ ທ່ານນາງ CLINTON ກ່າວໃນວັນອັງຄານວານນີ້ວ່າ ບັນຫານິວເຄລັຽ ບໍ່ແມ່ນເຣື່ອງ ທີ່ຈະເພີກເສີຍ ບໍ່ສົນໃຈໄດ້ໃນການເຈຣະຈາ ໃນວັນທີ 1 ຕຸລາຈະມານີ້ ທີ່ສະຫະຣັດ ຈະເຂົ້າຮ່ວມ ຢ່າງເຕັມທີ່ເປັນເທື່ອທຳອິດ ສະຫະພາບຢູໂຣບ ກ່າວວ່າ ການພົບປະ ທີ່ວ່ານີ້ ເບິ່ງຊົງວ່າຈະມີຂຶ້ນ ທີ່ປະເທດເຕີກກີ ບັນດາປະເທດ ຕາເວັນຕົກ ໄດ້ກ່າວຫາ ອີຣ່ານວ່າພັທນາອາວຸດນິວເຄລັຽ ແຕ່ອີຣ່ານຢືນຢັດວ່າ ກິຈການນິວ ເຄລັຽຂອງຕົນແມ່ນມີຈຸດປະສົງ ໃນທາງສັນຕິ ແລະບໍ່ແມ່ນເຣື່ອງທີ່ຈະມາເຈຣະຈາກັນ ທ່ານນາງCLINTON ກ່າວວ່າ ການຕັດສິນໃຈ ຂອງສະຫະຣັດ ທີ່ຈະເຂົ້າ ຮ່ວມການເຈຣະຈາແມ່ນເພື່ອປະຕິບັດ ຕາມຄຳໝັ້ນສັນຍາ ໃນການໂຄສະນາຫາສຽງ ຂອງປະທານາທິບໍດີ BARACKOBAMA ທີ່ຈະຕິດຕໍ່ ພົວພັນກັບອີຣ່ານ ຫລັງຈາກໄດ້ມີ ຄວາມສັມພັນ ແບບເຄັ່ງຕຶງກັນມາເປັນເວລາ ຫລາຍໆທົສວັດ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ